| ***Tik Tavo akims*** |
| --- |
|  |
|  |
| Pavadinimas | For Your Eyes Only |
| Kilmės šalis | Jungtinės Amerikos Valstijos Jungtinė Karalystė |
| Režisierius | John Glen |
| Prodiuseris (-iai) | Albert R. Broccoli |
| Scenaristas (-ai) | Richard Maibaum  Michael G. Wilson |
| Operatorius | Alan Hume |
| Kompozitorius | Bill Conti |
| Vaidina | Roger MooreCarole Bouquet Chaim TopolLynn-Holly JohnsonCassandra Harris |
| Metai | 1981 |
| Žanras | nuotykių |
| Trukmė | 128 min. |
| Kalba | anglų |
| Platintojas | United Artists |
| Biudžetas | 28 mln. JAV dol. |
| **IMDb įrašas** |

**Tik Tavo akims** (angl. *For Your Eyes Only*) – dvyliktasis filmas apie britų slaptosios tarnybos agentą 007 Džeimsą Bondą, sukurtas 1981 metais. Pagrindinį vaidmenį penktąjį kartą atliko aktorius Roger Moore.

Filmas paremtas dviem Iano Flemingo apsakymais: „For Your Eyes Only" ir „Risico", taip pat įtraukiant atskirus epizodus iš kitų jo romanų: „Live and Let Die", „Goldfinger" bei „On Her Majesty‘s Secret Service".

Filmas vėl tapo artimesnis autoriaus kūrybai, nuo kurios buvo itin atitolęs paskutiniajame darbe „Munreikeris". Jis taip pat išsiskiria pasakojama tema: nuo keršto iki asmeninių išgyvenimų.

Filmą režisavo Johnas Glenas. Viso jis nufilmavo penkis Bondo serijos filmus – visus, pasirodžiusius aštuntajame dešimtmetyje. Šio filmo pajamos siekė 195,3 milijono dolerių ir padėjo studijai „United Artists" išvengti bankroto po 1980 metais režisieriaus Michaelo Cimino nesėkmės su filmu „Heaven’s Gate".

Aktoriai
--------

Aristotle Kristatos
Melina Havelock
Kadras iš filmo
* Roger Moore – *Džeimsas Bondas*, agentas 007
* Carole Bouquet – *Melina Havelock*, Bondo pagalbininkė, siekianti atkeršyti už tėvo mirtį.
* Julian Glover – *Aristotle Kristatos*, pagrindinis neigiamas herojus ketinantis parduoti turimus slaptus prietaisus KGB
* Chaim Topol – *Milos Columbo*, buvęs Kristatoso kolega, padedantis Bondui
* Lynn-Holly Johnson – *Bibi Dahl*, būsimoji čiuožėja, kuria rūpinasi Kristatos
* Michael Gothard – *Emile Locque*, Kristatoso parankinis
* Cassandra Harris – grafienė *Lisl von Schlaf*, Columbo draugė
* Jill Bennett – *Jacoba Brink*, Bibi čiuožimo trenerė
* John Wyman – *Erich Kriegler*, Kristatoso smogikas ir KGB agentas
* Desmond Llewelyn – *Q*
* James Villiers – *Bill Tanner*, Bondo kolega MI6
* Jack Hedley – seras *Timothy Havelock*, archeologas, nusamdytas britų slaptosios tarnybos
* Lois Maxwell – *panelė Moneypenny*, M sekretorė
* Geoffrey Keen – *Fredrick Gray*, Britanijos Gynybos ministras.
* John Moreno – *Luigi Ferrara*, MI6 ryšininkas Italijoje
* Walter Gotell – generolas *Gogolis*, KGB vadovas
* Jack Klaff – *Apostis*, Kristatoso parankinis
* Stefan Kalipha – *Hector Gonzales*, Kristatoso nusamdytas žudikas iš Kubos
* Janet Brown – premjerė *Margaret Thatcher*
* John Hollis ir Robert Rietty (balsas) – *Ernst Stavro Blofeld*, Bondo oponentas daugelyje ankstesnių filmų

Aktorius Bernardas Lee, ankstesniuose filmuose vaidinantis Bondo viršininką *M*, mirė 1981 metų pradžioje, dar nepradėjus kurti „Tik dėl tavo akių".

„IGN" Meliną Havelock išrinko į Bondo merginų Top 10 (5 vieta).

Apie filmą
----------

Johnas Glenas, prieš tapdamas filmo režisieriumi, dalyvavo kuriant kelis Bondo filmus kaip redaktorius. Jo dėka filmuose tapo mažiau akcentuojami techniniai išradimai bei masinės scenos atvirose erdvėse, kurias propagavo ankstesnis režisierius Lewisas Gilbertas. Charakteriai tapo raiškesni, daugiau dėmesio skiriama individualybėms, o pats Bondas – rimtesnis.

Prieš pradedant filmavimą buvo manoma, kad Rogeris Moore daugiau nebesiims agento 007 vaidmens, todėl prodiuseriai jau svarstė jo pamainos kandidatūras. Tarp jų buvo Lewis Collinsas, Michaelas Billingtonas (atlikęs epizodinį vaidmenį „Šnipas, kuris mane mylėjo" bei kelis kartus pretendavęs tapti Bondu), Paulas Fosteris bei Ianas Ogilvy, jau pakeitęs Moore seklio Simomo Templaro vaidmenyje seriale „Šventasis". Galiausiai Moore apsisprendė dar kartą suvaidinti agentą 007.

Filmo pradžioje Bondas susiduria su *Ernstu Stavro Blofeldu*, savo oponentu daugelyje pirmųjų filmų ir jį galiausiai nužudo, įmesdamas į gamyklos kaminą. Pažymėtina, kad, Bondą vaidinanti Moore‘ui, Blofeldo nebuvo nei viename filme. „Tik Tavo akims" taip pat nėra minimas jo vardas, tik yra užuomina, nes visos autorinės teisės dėl Blofeldo vardo bei organizacijos SPECTRE panaudojimo priklausė rašytojui Kevinui McClory.

Tai paskutinysis Bondo filmas, išleistas kompanijos „United Artists". Netrukus ji susijungė su „MGM" ir visi kiti filmai jau buvo išleisti studijos „MGM/UA Distribution Co".

Filmavimo darbai vyko „Pinewood Studios" studijoje Londone, Graikijoje, Italijoje ir Bahamuose. Filmuojant veiksmą bobslėjaus trasoje, žuvo vienas iš kaskadininkų.

Apdovanojimai
-------------

| Metai | Apdovanojimas | Rezultatas |
| --- | --- | --- |
| 1982 | Oskaras už muziką filmui | Nominacija |
| 1982 | Auksinis Gaublys už muziką filmui | Nominacija |
| 1982 | Golden Screen | Laimėtojas |
| 1978 | Amerikos rašytojų gildija už geriausią adaptaciją komedijai | Nominacija |
| 1991 | ASCAP apdovanojimas už muziką | Laimėtojas |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |